Puertorika konuro

La Puertorika konuro aŭ Puertorika papago (Psittacara maugei) estis jam formortinta specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi estis endemio de la insulo Mona kaj eble ankaŭ de la ĉeftera Puertoriko.

 Aspekto 
maldekstre|thumb|Filmeto de specimeno RMNH 110079, Naturalis
Tiu birdo estis simila al la Hispaniola konuro (Psittacara chloropterus), de kiu ĝi estis iam konsiderata subspecio (kelkaj fontoj, kiel la IUCN, ankoraŭ sekvas tiun taksonomion.) Iliaj plumoj estis svage verdaj, kaj la ruĝaj markoj de flugiloj estis pli etendaj.

 Ekologio 
Tiu birdo manĝis ĉefe semojn, fruktojn, nuksojn kaj berojn. Ili eble manĝis ankaŭ foliburĝonojn kaj florojn. Reproduktado okazis en arbotruoj, malnovaj truoj de pegoj kaj arbaj termitejoj.

 Kutimaro 
La Puertorika konuro estis tre sociema birdo, notinda pro sta laŭta, konstanta voĉo. Kvankam la birdo estis normale memzorga, evitante kontakton kun homoj, tio malpliiĝis dum manĝado. Ĉar la birdo ofte manĝis en farmoj kultivaĵojn kiel maizo, tio helpis etendan ĉasadon.

 Formorto
La lasta birdo estis vidita en 1882, fare de W. W. Brown, kiu kolektis la specimenon kiu nun estas en la Muzeo Field en Ĉikago. La dato de formorto ne estas bone registrita. Oni registris kiel ankoraŭ vivanta en 1905, sed kiel formortinta en 1950. Oni kredas, ke ĉasado fare de homoj estis la ĉefa kaŭzo de la formorto. James Bond notis, ke la birdo ŝajne ne timis pafojn, kio faris ĝin aparte vundebla pro ĉasado. Bond atribuis la formorto de la specio al granda nombro de kolomboĉasistoj kiuj veturis al la insulo Mona. Eble ankaŭ senarbarigo de la insulo ludis rolon en la formorto.

Ankoraŭ ekzistas tri specimenoj de la birdo. Krom tiu de la Muzeo Field, ankaŭ la Naturalis en Leiden kaj la Nacia Muzeo de Natura Historio de Parizo en Parizo posedas po unu haŭtaĵon. Kvankam oni supozas, ke la specio eble ekzistis ankaŭ en Puertoriko, ĉiujn ekzistantajn specimenojn oni kolektis en la insulo Mona. La specimeno de la Nacia Muzeo de Natura Historio de Parizo estas la tipa specimeno.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, de David Allen Sibley, 

Handbook of the Birds of the World Vol 4,  Josep del Hoyo editor, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Karibio
Kategorio:Formortintaj birdoj
Kategorio:Porto-Riko